Suomen professorit 1640–2007

Suomen professorit 1640–2007 () on Professoriliiton vuonna 2008 julkaisema, Leena Ellosen toimittama henkilömatrikkeli, joka esittelee kattavasti suomalaisten yliopistojen ja tutkimuslaitosten professorit vuodesta 1640 vuoden 2007 alkupuolelle saakka. Matrikkeliin on koottu yhteensä 5 934 Suomessa toimivan tai toimineen professorin tiedot. Heistä 5 510 on Suomen itsenäisyyden aikana (1918–2007) toimineita professoreja. 

Painetun teoksen lopussa on CD-ROM-levy, jossa on sähköinen professorihakemisto ja koko painettu teos PDF-julkaisuna. Teoksen johdannon mukaan professorimatrikkelista on julkaistu liiton suljetuilla jäsensivuilla myös verkkoversio, jota pidetään ajan tasalla.

Teos pohjautuu Professoriliiton vuonna 2000 julkaisemaan ensimmäiseen, Veli-Matti Aution toimittamaan professorimatrikkeliin Suomen professorit. Tuo teos sisälsi keskeiset tiedot Suomen kaikista eli noin 4 500 professorista alkaen vuodesta 1640. Yksityiskohtaiset tiedot ilmoitettiin noin 2 500 professorista.

Lähteet

Aiheesta muualla
Professorit vuodesta 1640 yksissä kansissa. ''Acatiimi 2/2008.

Luokka:Suomalaiset tietokirjat
Luokka:Henkilömatrikkelit
Luokka:Vuoden 2008 kirjat